L 228/160
DA
Den Europæiske Unions Tidende
15.9.2023
Anodeeffektminutter pr. celledøgn udtrykker hyppigheden af anodeeffekter (antal anodeeffekter/celledøgn) ganget med anodeeffekternes gennemsnitlige varighed [anodeeffektminutter/forekomst]: AEM = hyppighed × gennemsnitsvarighed
(Ligning 23)
Emissionsfaktor: Emissionsfaktoren for CF4 (hældningsemissionsfaktoren SEFCF4) udtrykker den mængde [kg] CF4, der udledes pr. ton fremstillet aluminium for hvert anodeeffektminut pr. celledøgn.
Emissionsfaktoren (vægtandelen af FC2F6) for C2F6 udtrykker den mængde [kg] C2F6, der udledes i forhold til den mængde [kg] CF4, der udledes.
Minimumskrav: Der anvendes teknologispecifikke emissionsfaktorer fra dette bilags tabel 2.
Anbefalet forbedring: Der fastlægges anlægsspecifikke emissionsfaktorer for CF4 og C2F6 på grundlag af kontinuerlige eller periodiske feltmålinger.
Til bestemmelse af disse emissionsfaktorer anvendes industriens bedste praksis, især de seneste retningslinjer fra International Aluminium Institute.
Emissionsfaktoren skal også tage hensyn til emissioner i forbindelse med andre virkninger end anodeeffekter.
Emissionsfaktorerne fastsættes med en usikkerhed på højst ± 15 %.
Emissions­ faktorerne fastsættes mindst en gang hvert tredje år eller oftere, hvor relevante anlægsændringer gør det nødvendigt.
Ved relevante ændringer forstås en ændring i fordelingen af anodeeffekternes varighed og en ændring af reguleringsalgoritmen, der indvirker på fordelingen af forskellige anodeeffekttyper eller karakteren af rutinen for terminering af anodeeffekter.
Tabel 2 Teknologispecifikke emissionsfaktorer for aktivitetsdata til hældningsmetoden Emissionsfaktor for CF4 (SEFCF4) [(kg CF4/t Al)/(AE-min/ celledøgn)]
Emissionsfaktor for C2F6 (FC2F6) [t C2F6/t CF4]
Legacy Point Feed Pre Bake (PFPB L)
0,122
0,097
Modern Point Feed Pre Bake (PFPB M)
0,104
0,057
Modern Point-Fed Prebake without fully automated anode effect intervention strategies for PFC emissions (PFPB MW)
— (*)
— (*)
Centre Worked Prebake (CWPB)
0,143
0,121
Side Worked Prebake (SWPB)
0,233
0,280
Vertical Stud Søderberg (VSS)
0,058
0,086
Horizontal Stud Søderberg (HSS)
0,165
0,077
Teknologi
(*) Anlæggene bestemmer faktoren ved egne målinger.
Hvis dette ikke er teknisk muligt eller involverer urimelige omkostninger, anvendes værdierne for CWPB-metoden.
B.7.2.
Beregningsmetode B — Overspændingsmetoden
Til overspændingsmetoden anvendes følgende ligninger: CF4-emissioner [t] = OVC × (AEO/CE) × PrAl × 0,001 C2F6-emissioner [t] = CF4-emissioner × FC2F6
(Ligning 24) (Ligning 25)
hvor: OVC
er overspændingskoefficienten (»emissionsfaktor«) udtrykt som kg CF4 pr. ton fremstillet aluminium pr. mV overspænding
AEO
er anodeeffektoverspændingen pr. celle [mV] bestemt som integralet af (tid × spænding over målspændingen) divideret med dataindsamlingens varighed (tiden)